Et plejecenter har fået en kæmpe arv på over en million kroner fra en tidligere beboer, men på én betingelse:

Pengene skal bruges på tant og fjas.

En del af pengene bruges på en tyrolerfest, som afholdes i dag med pommes frites, musik og curry wurst.

Dragsbækcentret i Thisted fik arven sidste efterår, da beboeren døde. I stedet for at vente på arven fik plejecentret dengang et udlæg og holdt en kæmpegallafest. Nu er alt det juridiske langt om længe gået i gennem, så i dag får de formelt overdraget arven og fejrer det med en fest.